ร้านอาหารริมถนนเลียบทางด่วนรามอินทรา ที่บรรยากาศดีอีกร้านยกให้ เรือนปั้นหยา ร้านนี้ค่ะ บริเวณร้านด้านหน้าจะมีที่นั้งที่จัดแบบมีน้ำล้อมรอบ หรือจะนั่งแบบริมก็ยังดูสบายๆ ให้ความรู้สึกเหมือนนั่งอยู่ริมสระจริงๆ และยังมีส่วนที่เป็นห้องแอร์แบบส่วนตัว หรือห้องจัดเลี้ยงด้วย ในนั้นจะมีคาราโอเกะให้ด้วยค่ะ ก็เพลินดีหากมาในหมู่เพื่อนฝูง อาหารของที่นี้เมนูแปลกคือ ส้มตำทอด คือเค้าจะนำทุกอย่างที่ใช้ตำส้มตำมาชุบแป้งทอดกรอบ เสิร์ฟน้ำส้มตำที่ใส่ถ้วยแยกมาต่างหาก เมนูนี้อร่อยรสไม่เผ็ดมาก เมนูอื่นๆก็เช่น ยำสามทัพ,กะพงทอดน้ำปลา, ทะเลนอนอวน, หอยเชลล์ผัดซอส,แกงส้มชะอมทอด, ยำกุ้งฟู, ปลาสามรส, ทอดมัน รสชาติกลางๆทานได้ทั้งเด็กและผู้ใหญ่ ราคาก็ไม่แพงมากค่ะ  